লোকসেবক সঙ্ঘ
লোকসেবক সঙ্ঘ বা লোকসেবক সংঘ মানভূমে বাংলা ভাষা আন্দোলনে বাংলা ভাষার দাবিতে সোচ্চার হওয়া মানুষের ঐক্যবদ্ধ রাজনৈতিক দল। মানভূমে বাংলা ভাষা আন্দোলন ১৯১২ সালে শুরু হয় এবং ১৯৪৮ থেকে ১৯৫৬ সালের মধ্যে ভাষা আন্দোলন তীব্র ভাবে মানভূমের বাঙালিদের মধ্যে ছড়িয়ে পড়ে। সেই সময় বাংলা ভাষার দাবিতে কংগ্রেস সদর্থক ইচ্ছা প্রকাশ না করায় মানভূমবাসীরা নতুন রাজনৈতিক দল গঠন করেন। কংগ্রেস থেকে বেরিয়ে অতুল চন্দ্র ঘোষ, অরুণ চন্দ্র ঘোষ, লাবন্যপ্রভা, বিভূতি ভুষণ দাশগুপ্ত, রজনীকান্ত সরকার, শরৎচন্দ্র সেন এবং গুণেন্দ্রনাথ রায় সহ আরও অনেক কংগ্রেস কর্মীদের হাত ধরে এই দল গঠন হয়।
পালি ভাষা
কোন কোন পণ্ডিতের মতে পাঠ হতে পালি শব্দের উদ্ভব, পাঠ>পাল>পালি। তাঁদের মতে গৌতম বুদ্ধ তাঁর শিষ্যদের যে পাঠ বা উপদেশ দিতেন, সেই বুদ্ধবচন হল পালি। কেউ মনে করেন গৌতম বুদ্ধ এর বাণী এই ভাষাতে পালন করা হয়েছে বলে এর নাম পালি। কেউ বলেন মগধ এর প্রাচীন নাম পলাস হতে পালি এসেছে। আবার অনেকে বলেন প্রাচীন মগধ এর রাজধানী পাটলিপুত্র নাম থেকে পালি শব্দ এসেছে। কেউ মনে করেন পঙক্তি হতে পালি শব্দ এস থাকতে পারে।